CELEX: 32012D0468
Language: bg
Date: 2012-08-07 00:00:00
Title: 2012/468/ЕС: Решение за изпълнение на Комисията от 7 август 2012 година за изменение на Решение за изпълнение 2012/262/ЕС за изменение на Решение 2008/589/ЕО за установяване на специфична програма за контрол и инспекция във връзка със запасите от треска в Балтийско море

9.8.2012   
            
            
               BG
            
            
               Официален вестник на Европейския съюз
            
            
               L 212/19
            
         РЕШЕНИЕ ЗА ИЗПЪЛНЕНИЕ НА КОМИСИЯТА
   от 7 август 2012 година
   за изменение на Решение за изпълнение 2012/262/ЕС за изменение на Решение 2008/589/ЕО за установяване на специфична програма за контрол и инспекция във връзка със запасите от треска в Балтийско море
   (2012/468/ЕС)
   ЕВРОПЕЙСКАТА КОМИСИЯ,
   като взе предвид Договора за функционирането на Европейския съюз,
   като взе предвид Регламент (ЕО) № 1224/2009 на Съвета от 20 ноември 2009 г. за създаване на система за контрол на Общността за гарантиране на спазването на правилата на общата политика в областта на рибарството, за изменение на регламенти (ЕО) № 847/96, (ЕО) № 2371/2002, (ЕО) № 811/2004, (ЕО) № 768/2005, (ЕО) № 2115/2005, (ЕО) № 2166/2005, (ЕО) № 388/2006, (ЕО) № 509/2007, (ЕО) № 676/2007, (ЕО) № 1098/2007, (ЕО) № 1300/2008, (ЕО) № 1342/2008 и за отмяна на регламенти (ЕИО) № 2847/93, (ЕО) № 1627/94 и (ЕО) № 1966/2006 (1), и по-специално член 95 от него,
   като има предвид, че:
   
               (1)
            
            
               С Решение 2008/589/ЕО на Комисията (2) беше създадена специфична програма за контрол и инспекция, която да се прилага за период от четири години с цел да се осигури хармонизирано изпълнение на многогодишния план, създаден с Регламент (ЕО) № 1098/2007 на Съвета (3), за запасите от треска в Балтийско море и за риболовните предприятия, които експлоатират тези запаси.
            
         
               (2)
            
            
               С цел справяне с техническата грешка, допусната по време на процедурата за приемане на Решение за изпълнение 2012/262/ЕС (4), и за съответното привеждане на това решение в съответствие със становището на Комитета по рибарство и аквакултури текстът „или има вероятност да участват“ следва да бъда заличен в член 1, параграф 3 от посоченото решение.
            
         
               (3)
            
            
               Поради това Решение за изпълнение 2012/262/ЕС следва да бъде съответно изменено.
            
         
               (4)
            
            
               Мерките, предвидени в настоящото решение, са съгласувани със съответните държави членки.
            
         
               (5)
            
            
               Мерките, предвидени в настоящото решение, са в съответствие със становището на Комитета по рибарство и аквакултури,
            
         ПРИЕ НАСТОЯЩОТО РЕШЕНИЕ:
   Член 1
   Член 1, параграф 3 от Решение 2012/262/ЕС се заменя със следното:
   
      „3.   Член 2 се заменя със следното:
      „Член 2
      Обхват
      „3.1.   Специфичната програма за контрол и инспекция обхваща контрола и инспекцията на:
      
                  а)
               
               
                  риболовните дейности, извършвани от корабите, посочени в член 2 от Регламент (ЕО) № 1098/2007, и от риболовни кораби с всякаква дължина, които участват в улова на сьомга;
               
            
                  б)
               
               
                  всички свързани с тях дейности, включително разтоварване, претегляне, предлагане на пазара, транспортиране и съхранение на продукти от риболов и регистриране на разтоварванията и продажбите.
               
            2.   Специфичната програма за контрол и инспекция се прилага за период от пет години.“
   
   Член 2
   Настоящото решение влиза в сила в деня след публикуването му в Официален вестник на Европейския съюз.
   
   
      Съставено в Брюксел на 7 август 2012 година.
      
         
            За Комисията
         
         
            Председател
         
         José Manuel BARROSO
      
   
   
      (1)  ОВ L 343, 22.12.2009 г., стр. 1.
   
      (2)  ОВ L 190, 18.7.2008 г., стр. 11.
   
      (3)  ОВ L 248, 22.9.2007 г., стр. 1.
   
      (4)  ОВ L 130, 17.5.2012 г., стр. 22.